b"\n_START_ARTICLE_\nIntruders\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula narra la hist\xc3\xb2ria paral\xc2\xb7lela de dues fam\xc3\xadlies les vides de les quals es veuen alterades per pres\xc3\xa8ncies amena\xc3\xa7adores; a Espanya, una mare de fam\xc3\xadlia ha de protegir el seu fill Joan de l'atac d'un desconegut sense rostre; mentrestant, a Anglaterra, una nena anomenada Mia t\xc3\xa9 malsons amb un fantasma anomenat Carahueca, un \xc3\xa9sser que acabar\xc3\xa0 per convertir-se en un perill real per a ella i la seva fam\xc3\xadlia. Les pres\xc3\xa8ncies es van fent m\xc3\xa9s poderoses i comencen a dominar les seves vides i les de les seves fam\xc3\xadlies. La inquietud i la tensi\xc3\xb3 creixen quan els seus pares tamb\xc3\xa9 s\xc3\xb3n testimonis d'aquestes aparicions.\n_START_SECTION_\nProducci\xc3\xb3\n_START_PARAGRAPH_\nEl projecte estatunidenc-brit\xc3\xa0nic i espanyol conta entre entre el seu repartiment amb Clive Owen, Kerry Fox, Carice van Houten, Daniel Br\xc3\xbchl i Pilar L\xc3\xb3pez de Ayala. El rodatge va comen\xc3\xa7ar a finals de juny a Londres, Madrid i Seg\xc3\xb2via sota la direcci\xc3\xb3 de Juan Carlos Fresnadillo. El gui\xc3\xb3 fou escrit pels espanyols Nicol\xc3\xa1s Casariego i Jaime Marqu\xc3\xa9s, basat en un conte de Juan Carlos Fresnadillo. Bel\xc3\xa9n Atienza i Enrique L\xc3\xb3pez Lavigne treballen com a productors d'Antena 3 Films, Apaches Entertainment i Universal Pictures.\n_START_SECTION_\nEstrena\n_START_PARAGRAPH_\nPr\xc3\xa8viament a la seva estrena el 7 d'octubre de 2011, Intruders fou presentada el 13 de setembre de 2011 al Festival Internacional de Cinema de Toronto, i el 16 de setembre en el 59\xc3\xa8 Festival Internacional de Cinema de Sant Sebasti\xc3\xa0."